สังคมข่าวหุ้น
*หุ้น “พี่ปอ” หรือ PTT ราคาวิ่งพรวดขึ้นมาบวก 30 บาท ปิดที่ 580 บาท รับราคาน้ำมันดิบในตลาดปรับเพิ่มขึ้น และข่าวการแตกพาร์จาก 10 บาท เหลือ 1.00 บาท โดยจะเริ่มราคาพาร์ใหม่วันอังคารที่ 24 เมษายนนี้ แต่สิ่งที่นักลงทุนต้องระวังคือ จะมีแรงขายทำกำไรกันออกมาหรือไม่เช่นเดียวกับหุ้น AOT ขณะที่ราคา PTT ที่ขึ้นมาถือว่ามากกว่าราคาเป้าหมายของบางโบรกฯ แล้ว
20 เม.ย. 2561

คาเฟอีน
*หุ้น “พี่ปอ” หรือ PTT ราคาวิ่งพรวดขึ้นมาบวก 30 บาท ปิดที่ 580 บาท รับราคาน้ำมันดิบในตลาดปรับเพิ่มขึ้น และข่าวการแตกพาร์จาก 10 บาท เหลือ 1.00 บาท โดยจะเริ่มราคาพาร์ใหม่วันอังคารที่ 24 เมษายนนี้ แต่สิ่งที่นักลงทุนต้องระวังคือ จะมีแรงขายทำกำไรกันออกมาหรือไม่เช่นเดียวกับหุ้น AOT ขณะที่ราคา PTT ที่ขึ้นมาถือว่ามากกว่าราคาเป้าหมายของบางโบรกฯ แล้ว
*กำลังถูกจับตาว่าควบรวมกันหรือไม่ “กรุงไทย” กับ “ทีเอ็มบี” หลังจากคณะรัฐมนตรีเคาะกฎหมายเกี่ยวกับด้านภาษีเพื่อสนับสนุนการควบรวมของธนาคาร ประเด็นที่น่าสนใจ คือ นายแบงก์ต่างยอมรับว่า แม้กำลังดำเนินการเพื่อลดสาขา แต่ไม่ได้หมายความว่าจะลดขนาด และขณะเดียวกันการลงทุนในด้านดิจิทัลแบงกิ้ง และการออกไปแข่งขันกับธนาคารต่างประเทศนั้น เรื่องของ “ขนาด” มีความสำคัญอย่างมาก ซึ่ง “อภิศักดิ์ ตันติวรวงศ์” ขุนคลัง และอดีตเอ็มดีใหญ่แบงก์กรุงไทย น่าจะมองเห็น ถึงได้ทำเรื่องนี้อย่างเต็มที่
*หุ้นในกลุ่มธนาคารพาณิชย์ทยอยแจ้งงบการเงินไตรมาส 1/2561 กันออกมาแล้ว เช่น TISCO TMB SCB BAY LHBANK และ TCAP ส่วนใหญ่กำไรสุทธิดีกว่าที่ตลาดได้คาดการณ์กันไว้ และน่าจะเป็นข่าวดีของ EPS โดยรวมของตลาด เพราะก่อนหน้านี้นักวิเคราะห์ต่างกังวลว่า กำไรกลุ่มแบงก์จะกดดัน EPS แต่ก็ยังได้กลุ่มพลังงาน (น้ำมัน) เข้ามาหนุน แต่เมื่อแบงก์ต่างโชว์ฟอร์มแบบนี้ น่าจะส่งผลด้านจิตวิทยาโดยรวม
*ดัชนีหุ้นไทยเมื่อวานนี้ปิดบวกกว่า 22.38 จุด มาที่ 1,794.94 จุด มูลค่าการซื้อขายกว่า 84,419 ล้านบาท โดยยังไม่ผ่านแนวต้านสำคัญ 1,800 จุด ก็ต้องลุ้นกันต่อว่าราคาน้ำมันดิบยังทรงตัวในระดับสูงหรือไม่ และหุ้นแบงก์ใหญ่ๆ เช่น BBL KBANK และ KTB จะออกมาดีกว่าคาดการณ์หรือไม่ ซึ่งหากดีกว่า ก็จะหนุนตลาดหุ้นให้คึกคักได้อีก ลุ้นกันยาวๆ ไป อ้อ… ยังมีประเด็นที่น่าสนใจ คือ เมื่อวานนี้นักลงทุนสถาบันที่ส่วนใหญ่เป็นกองทุนซื้อสุทธิกว่า 4,607 ล้านบาท ส่วนนักลงทุนต่างประเทศก็ซื้อสุทธิ 1,609 ล้านบาท
*หุ้นพลังงานไฟฟ้า EA GULF BGRIM GPSC และ BCPG ราคาดีดกลับมาแรงทุกตัว หลังจาก 1 เดือนก่อนหน้านี้ นักลงทุนต่างถูกช็อตถูกไฟดูดกันเกือบจะเหมาเข่ง ทำให้คิดไปว่าราคาไม่นาจะกลับมาแล้ว และเท่าที่ตรวจสอบดูพบว่าหุ้น GULF ปิดสมุดล่าสุด กองทุนในค่ายบัวหลวง รวมถึงแบงก์กรุงเทพ (BBL) ยังถือหุ้นกันครบ เช่นเดียวกับ “สารัชถ์ รัตนาวะดี” ผู้ถือหุ้นรายใหญ่ ก็มีการเก็บหุ้นเพิ่มในช่วงที่ราคาหุ้นตกลงไป ขณะที่แนวโน้มผลประกอบการไตรมาส 1/2561 มีการคาดกำไรกว่า 732 ล้านบาท เพิ่มขึ้น 79% จากไตรมาสก่อนหน้า และตัวเลขกำไรก็มีโอกาสมากกว่าคาดเพราะ GULF จะมีกำไรจากอัตราแลกเปลี่ยนที่เงินบาทแข็งค่าด้วย*******ข่าวดีของหุ้น บมจ.ทรีซิกตี้ไฟว์ (TSF) แจ้งว่า บริษัทได้ลงนามในสัญญากับ บริษัท เอสโอ โอ มีเดีย จำกัด เพื่อขายพื้นที่โฆษณาภายในสถานีบริการน้ำมัน ปตท. จำนวน 300 สถานีบริการ โดยการดำเนินงานภายใต้โครงการนี้บริษัทมีหน้าที่ในการขายโฆษณาเท่านั้น โดยไม่ต้องลงทุนใดๆ เพิ่มเติม ซึ่งเป็นการสร้างรายได้เพิ่มเติมให้กับบริษัท อีกทางหนึ่ง
*“เสี่ยอู้” สมชัย สัจจพงษ์ หลังจากลาออกจากปลัดกระทรวงการคลัง ไปก่อนหน้านี้ ล่าสุดได้ยื่นลาออกจากกรรมการของ ปตท.(PTT)เรียบร้อยแล้ว และมีผลตั้งแต่วันที่ 1 พฤษภาคมนี้เป็นต้นไป ส่วนกรรมการที่เข้าไปนั่งยังบริษัทอื่นๆ ยังไม่มีการแจ้งเข้ามา แต่เข้าใจว่า น่าจะรอช่วงเวลาที่เหมาะสม
*“เสี่ยอั๋น“ ทรงพล ชีวะปัญญาโรจน์ อดีตรองกรรมการผู้จัดการของแบงก์กสิกรไทย และแบงก์กรุงไทย มีข่าวล่าสุดเข้ามาว่า กำลังปลุกปั้นธุรกิจใหม่ “สบายมันนี่” โดยถือหุ้นราวๆ 15% และบริษัทแห่งนี้มีเสี่ยยักษ์ “วิชัย วชิรพงศ์” ถือหุ้นใหญ่อยู่ด้วย โดยรูปแบบของธุรกิจจะมีรายละเอียดเผยออกมาในเร็วๆ นี้ แต่เท่าที่พอรู้มาเบื้องต้นจะมีธุรกรรมการโอนเงินของกลุ่มผู้ใช้แรงงานเมียนมาที่เข้ามาทำงานในประเทศไทย และต้องการโอนเงินกลับไปยังเมียนมาด้วย รวมถึงธุรกิจที่เกี่ยวกับ “การ์ดเงินสด”
*ถือหุ้นบริษัท ซุปเปอร์บล๊อก (SUPER) เตรียมตัวให้พร้อม ไปใช้สิทธิ์ยกมือโหวตอนุมัติแผนออกหุ้นกู้ 3.6 หมื่นล้านบาท ในวันที่ 25 เมษายนนี้ งานนี้จะส่งผลดีกับบริษัทฯทำให้ต้นทุนการเงินลดลง แถมได้อัตราดอกเบี้ยที่ต่ำลง มีทุนไปขยายงานในอนาคตได้อีก และบริษัทพร้อมแล้วที่จะเปลี่ยนชื่อใหม่เป็น “บมจ.ซุปเปอร์  เอนเนอร์ยี คอร์เปอเรชั่น” เพื่อให้สอดคล้องกับธุรกิจพลังงานที่ดำเนินการอยู่